CELEX: 32021D1837
Language: sk
Date: 2021-10-15 00:00:00
Title: Rozhodnutie Rady (EÚ) 2021/1837 z 15. októbra 2021 o pozícii, ktorá sa má v mene Európskej únie zaujať v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o zmenu rozhodnutia, ktorým sa vyhotovuje zoznam 25 osôb, ktoré sú ochotné a schopné zastávať funkciu člena rozhodcovského súdu podľa dohody

20.10.2021   
               
               
                  SK
               
               
                  Úradný vestník Európskej únie
               
               
                  L 372/20
               
            
         ROZHODNUTIE RADY (EÚ) 2021/1837
         z 15. októbra 2021
         o pozícii, ktorá sa má v mene Európskej únie zaujať v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o zmenu rozhodnutia, ktorým sa vyhotovuje zoznam 25 osôb, ktoré sú ochotné a schopné zastávať funkciu člena rozhodcovského súdu podľa dohody
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 50 ods. 2,
         so zreteľom na Zmluvu o fungovaní Európskej únie, a najmä na jej článok 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bola uzavretá rozhodnutím Rady (EÚ) 2020/135 (1) a nadobudla platnosť 1. februára 2020.
                  
               
                     (2)
                  
                  
                     V súlade s článkom 171 ods. 1 dohody o vystúpení Spoločný výbor vyhotovil ku koncu prechodného obdobia stanoveného podľa dohody o vystúpení zoznam 25 osôb, ktoré sú ochotné a schopné zastávať funkciu člena rozhodcovského súdu. Spoločný výbor má zabezpečiť, aby tento zoznam neustále spĺňal dané požiadavky.
                  
               
                     (3)
                  
                  
                     Podľa článku 171 ods. 2 dohody o vystúpení uvedený zoznam nemá zahŕňať osoby, ktoré sú členmi, úradníkmi alebo ostatnými zamestnancami inštitúcií Únie, vlády členského štátu alebo vlády Spojeného kráľovstva.
                  
               
                     (4)
                  
                  
                     Jedna z osôb v zozname, ktorý navrhla Únia, bola vymenovaná za generálnu advokátku Súdneho dvora, a preto už nespĺňa požiadavky na to, aby bola rozhodcom podľa dohody o vystúpení.
                  
               
                     (5)
                  
                  
                     Je preto potrebné nahradiť uvedenú osobu kandidátom z rezervného zoznamu kandidátov, ktorí sú ochotní a schopní zastávať za Úniu funkciu člena rozhodcovského súdu podľa dohody o vystúpení, ktorý je uvedený v prílohe II k rozhodnutiu Rady (EÚ) 2020/2232 (2).
                  
               
                     (6)
                  
                  
                     Je vhodné stanoviť pozíciu, ktorá sa má v mene Únie zaujať v Spoločnom výbore,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Spoločnom výbore zriadenom článkom 164 ods. 1 dohody o vystúpení, pokiaľ ide o zmenu rozhodnutia, ktorým sa vyhotovuje zoznam 25 osôb, ktoré sú ochotné a schopné zastávať funkciu člena rozhodcovského súdu podľa dohody o vystúpení, je pripojená k tomuto rozhodnutiu.
         
         
            Článok 2
            Rozhodnutie Spoločného výboru sa uverejní v Úradnom vestníku Európskej únie.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Luxemburgu 15. októbra 2021
            
               
                  Za Radu
               
               
                  predseda
               
               J. CIGLER KRALJ
            
         
         
            (1)  Rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 31.1.2020, s. 1).
         
            (2)  Rozhodnutie Rady (EÚ) 2020/2232 z 22. decembra 2020 o pozícii, ktorá sa má v mene Európskej únie zaujať v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o prijatie rozhodnutia, ktorým sa vyhotovuje zoznam 25 osôb, ktoré sú ochotné a schopné zastávať funkciu člena rozhodcovského súdu podľa dohody, a rezervný zoznam osôb, ktoré sú ochotné a schopné zastávať za Úniu funkciu člena rozhodcovského súdu podľa dohody (Ú. v. EÚ L 437, 28.12.2020, s. 182).
      
      
         
            NÁVRH
            ROZHODNUTIE SPOLOČNÉHO VÝBORU ZRIADENÉHO DOHODOU O VYSTÚPENÍ SPOJENÉHO KRÁĽOVSTVA VEĽKEJ BRITÁNIE A SEVERNÉHO ÍRSKA Z EURÓPSKEJ ÚNIE A Z EURÓPSKEHO SPOLOČENSTVA PRE ATÓMOVÚ ENERGIU č. […]/2021
            z ...,
            ktorým sa mení rozhodnutie č. 7/2020, ktorým sa vyhotovuje zoznam 25 osôb, ktoré sú ochotné a schopné zastávať funkciu člena rozhodcovského súdu podľa dohody
            SPOLOČNÝ VÝBOR,
            so zreteľom na Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (1), a najmä na jej článok 171 ods. 1 a 2,
            keďže:
            
                        (1)
                     
                     
                        V súlade s článkom 171 ods. 1 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) Spoločný výbor vyhotovil ku koncu prechodného obdobia stanoveného podľa uvedenej dohody zoznam 25 osôb, ktoré sú ochotné a schopné zastávať funkciu člena rozhodcovského súdu. Spoločný výbor má zabezpečiť, aby zoznam neustále spĺňal dané požiadavky.
                     
                  
                        (2)
                     
                     
                        Podľa článku 171 ods. 2 dohody o vystúpení uvedený zoznam nemá zahŕňať osoby, ktoré sú členmi, úradníkmi alebo ostatnými zamestnancami inštitúcií Únie, vlády členského štátu alebo vlády Spojeného kráľovstva.
                     
                  
                        (3)
                     
                     
                        Jedna z osôb v zozname, ktorý navrhla Únia, bola vymenovaná za člena inštitúcie Únie, a preto už nespĺňa požiadavky na to, aby bola rozhodcom podľa dohody o vystúpení.
                     
                  
                        (4)
                     
                     
                        Je preto potrebné nahradiť uvedenú osobu v zozname osôb stanovenom v prílohe I k rozhodnutiu Spoločného výboru č. 7/2020 (2),
                     
                  PRIJAL TOTO ROZHODNUTIE:
            
               Článok 1
               Zoznam 25 osôb, ktoré sú ochotné a schopné zastávať funkciu člena rozhodcovského súdu podľa dohody o vystúpení, stanovený v prílohe I k rozhodnutiu Spoločného výboru č. 7/2020 sa mení takto:
               Pani Tamaru ĆAPETA nahrádza pán Ezio PERILLO.
            
            
               Článok 2
               Toto rozhodnutie nadobúda účinnosť dňom nasledujúcim po jeho prijatí.
            
            
               V …
               
                  
                     Za Spoločný výbor
                  
                  
                     spolupredsedovia
                  
               
            
            
               (1)  Ú. v. L 29, 31.1.2020, s. 7.
            
               (2)  Ú. v. L 443, 30.12.2020, s. 22.